S-685/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. febrúar 2021, á hendur H-kvk-þgf B-kvk-þgf S-kvk-þgf, kt. [...], [...], [...], fyrir umferðarlagabrot með því að hafa, mánudaginn 28. september 2020, ekið bifreiðinni [...] svipt ökurétti og undir áhrifum áfengis (í blóði mældist vínandamagn 2,0 0‰) um Frakkastíg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 27. janúar 2021, hefur ákærðu fórum sinnum áður verið gerð refsing. Það sem kemur til skoðunar við ákvörðun refsingar í máli þessu er lögreglustjórasátt frá 31. mars 2011 þar sem ákærðu var gert að greiða sekt fyrir akstur undir áhrifum áfengis og var hún einnig svipt ökurétti í tvö ár frá þeim degi að telja. Með lögreglustjórasátt 7. september 2015 var ákærðu gert að greiða sekt fyrir sömu sakargiftir og hún svipt ökurétti í fjögur ár frá þeim degi að telja. Með dómi 10. desember 2015 var ákærðu gert að greiða sekt fyrir akstur undir áhrifum áfengis og hún svipt ökurétti í 18 mánuði frá 7. september 2019. Var dómurinn hegningarauki við framangreinda lögreglustjórasátt frá 7. september 2015. Að öðru leyti hefur sakaferill ákærðu ekki áhrif við ákvörðun refsingar.

Með vísan til framangreinds verður við ákvörðun refsingar við það miðað að ákærðu sé nú í þriðja sinn gerð refsing fyrir akstur undir áhrifum áfengis, innan ítrekunartíma í skilningi 3. mgr. 71. gr. almennra hegningarlaga nr. 19/1940, og í fyrsta sinn fyrir akstur svipt ökuréttindum.

Með hliðsjón af framangreindu, sakarefni málsins, dómvenju og skýlausrar játningar ákærðu, þ ykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru er ákærða svipt ökurétti ævilangt frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 25.407 krónur í annan sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf B-kvk-nf S-x-x, sæti fangelsi í 30 daga.

Ákærða er svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 25.407 krónur í sakarkostnað.

S-kvk-nf D-kvk-nf J-kvk-nf